Diari Oficial de la Generalitat Valenciana


Sumari del DOGV 4725, del 02-04-2004 (2004/3303)

RESOLUCIÓ de 23 de març de 2004, del director general de Farmàcia i Productes Sanitaris de la Conselleria de Sanitat, mitjançant la qual s'inicia d'ofici un expedient administratiu a fi de determinar el nombre de noves oficines de farmàcia necessàries per a oferir una atenció farmacèutica adequada a la població.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3303


Data del document
:   23-03-2004

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia
    * legislació farmacèutica
    * procediment administratiu

RESOLUCIÓ de 23 de març de 2004, del director general de Farmàcia i Productes Sanitaris de la Conselleria de Sanitat, mitjançant la qual s'inicia d'ofici un expedient administratiu a fi de determinar el nombre de noves oficines de farmàcia necessàries per a oferir una atenció farmacèutica adequada a la població. [2004/M3303]
  
L'article 5 de la Llei 6/1998, de 22 de juny, d'Ordenació Farmacèutica de la Comunitat Valenciana, sotmet les oficines de farmàcia a una autorització administrativa abans de ser creades, al mateix temps que atorga a esta Conselleria de Sanitat la competència per al tràmit i la resolució d'estos expedients, a través d'un procediment específic.
  
L'article 16 i següents de la Llei 6/1998, esmentada adés, establix els criteris de planificació de les oficines de farmàcia per a determinar-ne el nombre necessari per a prestar una atenció farmacèutica adequada a la població.
  
El Decret 149/2001, de 5 d'octubre, del Govern Valencià, establix el procediment per a l'autorització de noves oficines de farmàcia.
  
En compliment del que establix l'article 4 del citat Decret 149/2001, de 5 d'octubre, i dins del primer trimestre natural de l'any que fixa, resolc:
  
Primer
  
Iniciar d'ofici l'expedient administratiu a fi de determinar el nombre de noves oficines de farmàcia necessàries per a prestar una atenció farmacèutica adequada a la població. El procediment administratiu tindrà en compte necessàriament tots els municipis i entitats locals d'àmbit inferior al municipi de la Comunitat Valenciana.
  
Segon
  
D'acord amb el que establix l'article 5 del Decret 149/2001, de 5 d'octubre, correspon al conseller de Sanitat la resolució del procediment.
  
Tercer
  
El termini màxim per a la resolució de l'expedient és de sis mesos comptadors des de l'endemà de la publicació de la present resolució en el Diari Oficial de la Generalitat Valenciana i els efectes generats per la falta de resolució expressa són desestimatoris.
  
Quart
  
Hom entén que no correspon l'obertura de més oficines de farmàcia en els municipis o entitats locals d'àmbit inferior al municipi que no figuren en la relació que contindrà la resolució del conseller de Sanitat.
  
Cinqué
  
Ordenar la publicació d'esta resolució en el Diari Oficial de la Generalitat Valenciana.